กองพลปตอ.ช่วยเกษตรกรใต้ ระบายมังคุดล้นตลาดกู้วิกฤติ
พล.ต.วราวุฒิ วุฒิศิริ ผบ.พล.ปตอ. ร่วมกับกรมการค้าภายใน สมาคมภัตตาคารไทย วิทยุ FM 104.5 คลื่น Travel Radio จัดกิจกรรม ช่วยเกษตรกรไทย กู้วิกฤติระบายผลมังคุดภาคใต้ ที่กองพล ปตอ. ถนนทหาร กทม.,จากการที่เกิดวิกฤติผลผลิตมังคุดทางภาคใต้ล้นตลาด สร้างความเดือดร้อนให้แก่เกษตรกรผู้ปลูกมังคุด ต้องออกมาเรียกร้องให้หน่วยงานของรัฐดำเนินการช่วยเหลือกระจายตลาดให้อย่างเร่งรัด เพื่อบรรเทาความเดือดร้อน,กรมการค้าภายใน กระทรวงพาณิชย์ จึงต้องรับหน้าที่ในการช่วยเหลือกระจายผลผลิตมังคุด ในช่วงเกิดวิกฤติปีนี้ ทั้งๆที่ก่อนหน้านี้ มังคุดเป็นผลไม้ที่มีความต้องการสูงทั้งในประเทศและต่างประเทศ,มาตรการหนึ่งที่ นายวิชัย โภชนกิจ อธิบดีกรมการค้าภายใน เร่งดำเนินการคือ หาแนวร่วมและเครือข่ายหน่วยงานต่างๆ เข้ามาช่วยระดมรับมังคุดจากเกษตรกรชาวภาคใต้ไปจำหน่าย,นางฐนิวรรณ กุลมงคล นายกสมาคมภัตตาคารไทย เห็นความเดือดร้อนของเกษตรกรภาคใต้ จึงได้เข้ามาเป็นหน่วยงานหนึ่งในการช่วยเหลือ รับผลผลิตมังคุดบรรจุกล่อง กล่องละ 5 กิโลกรัม มากระจายตามเครือข่ายโรงแรมและภัตตาคาร ซึ่งจัดพื้นที่ขายมังคุดช่วยเกษตรกร,การช่วยเหลือของ สมาคมภัตตาคารไทย ตั้งเป้าจำหน่าย 20 ตัน โดยจับมือกับ สถานีวิทยุ กองพล ปตอ. FM 104.5 คลื่น Travel Radio ช่วยประชาสัมพันธ์ให้คนสั่งจองทุกวัน,ปรากฏว่า ผู้จัดรายการทั้งคลื่นต่างช่วยกันประชาสัมพันธ์เชิญชวน ชาวไทยช่วยซื้อมังคุดเพื่อช่วยเหลือเกษตรกรภาคใต้ คนสนใจสั่งซื้อกันจำนวนมาก ภายในสัปดาห์แรกมีผู้สั่งจองหมดเกลี้ยง 1,000 กล่อง จำนวน 10 ตัน จึงต้องสั่งมาลอตใหม่อีก 10 ตัน,เมื่อสัปดาห์ที่ผ่านมามีการนัดส่งมอบมังคุดบรรจุกล่องอีกจำนวน 10,000 กิโลกรัม หรือ 10 ตัน โดยส่งมอบกันที่บริเวณลานหน้า กองบัญชาการกองพลทหารปืนใหญ่ต่อสู้อากาศยาน (ปตอ.) ถนนทหาร กรุงเทพมหานคร สถานที่ตั้งของสถานีวิทยุ กองพล ปตอ. 104.5,พล.ต.วราวุฒิ วุฒิศิริ ผบ.พล.ปตอ. และ พ.อ.ไพบูลย์ พุ่มพิเชฏฐ์ หัวหน้าฝ่ายรายการสถานีวิทยุ พล.ปตอ.ร่วมสั่งการให้กำลังพลคอยอำนวยความสะดวก และช่วยเหลือในการขนถ่ายมังคุดบรรจุกล่องส่งต่อไปยังจุดต่างๆ พร้อมกันนี้ พล.ต.วราวุฒิ ได้สั่งซื้อจำนวน 300 กิโลกรัม หรือ 60 กล่อง เพื่อแจกจ่ายแก่กำลังพลได้รับประทานกัน,นายวัชรศักดิ์ พรหมบุญ ผอ.กองส่งเสริมและบริหารระบบตลาด กรมการค้าภายใน เป็นผู้ประสาน-งานจัดให้ตัวแทนเกษตรกรนำมังคุดบรรจุกล่อง มาส่ง ที่ลานหน้ากอง พล.ปตอ. และถือเป็นโอกาส จัดกิจกรรม ช่วยเกษตรกรไทยกู้วิกฤติระบายผลมังคุดภาคใต้,วันส่งมอบที่ กองพล ปตอ. มีความคึกคักพอสมควร สื่อมวลชนให้ความสนใจไปรอทำข่าวกันอย่างคึกคัก พล.ต.วราวุฒิ วุฒิศิริ ผบ.พล.ปตอ. และ พ.อ.ไพบูลย์ พุ่มพิเชฏฐ์ หัวหน้าฝ่ายรายการสถานีวิทยุ พล.ปตอ. ให้การช่วยเหลือในการกระจายสินค้าอย่างเต็มที่,ด้าน นายวัชรศักดิ์ พรหมบุญ ผอ.กองส่งเสริมและบริหารระบบตลาด กรมการค้าภายใน นางฐนิวรรณ กุลมงคล นายกสมาคมภัตตาคารไทย พล.ต.ประชาสัณฑ์ ชนะสงคราม ผู้ดำเนินรายการ และ นายวิชัย ปิยะวรรณวงศ์ ผู้เชี่ยวชาญประจำตัว ส.ว. พล.อ.ไพโรจน์ พานิชสมัย ไปช่วยกันส่งมอบมังคุดจากตัวแทนเกษตรกรภาคใต้ด้วย,นายวัชรศักดิ์ เปิดเผยว่า ขณะนี้ผลผลิตมังคุดออกสู่ตลาดแล้วมากกว่า 60-70% จากการเชื่อมโยงผลผลิต ทำให้ราคาถือว่าอยู่ในเกณฑ์ดี เฉลี่ยกิโลกรัมละ 20-22 บาท และราคาคงจะทรงตัวในระดับนี้ไปจนหมดฤดูกาล,สาเหตุที่ผลผลิตมังคุดปีนี้มากจนล้นตลาด เนื่องจากผลกระทบทางธรรมชาติ เอื้อประโยชน์ให้มังคุดมีผลผลิตออกมามาก ท่านอธิบดีกรมการค้าภายใน จึงได้สั่งการให้เข้าไปช่วยเหลือในการรับมังคุดมากระจายให้มากที่สุด และเร็วที่สุด สั่งวันนี้พรุ่งนี้ได้รับเลย นายวัชรศักดิ์ กล่าว,นายวัชรศักดิ์ กล่าวอีกว่า รมว.พาณิชย์ สั่งการให้กรมการค้าภายในเร่งช่วยเหลือเกษตรกร ประสานกับหน่วยงานต่างๆ ช่วยกระจายและรับซื้อมังคุด โดยเฉพาะ สมาคมภัตตาคารไทย และ สมาคมธุรกิจการท่องเที่ยว ช่่วยได้มากกระจายได้ถึง 200 ตัน,การกระจายมังคุด ทางกรมการค้าภายใน ได้กำหนดให้เกษตรกรคัดผลผลิตที่มีคุณภาพ ได้มาตรฐาน และให้บรรจุกล่องสีขาว มีตราของกรมการค้าภายในรับรอง เพื่อให้เกิดความมั่นใจของผู้ซื้อ หากผลไม้ไม่มีคุณภาพส่งคืนได้ 100% นายวัชรศักดิ์ ย้ำถึงมาตรการช่วยเหลือเกษตรกร,ด้าน พ.อ.ไพบูลย์ พุ่มพิเชฏฐ์ หัวหน้าฝ่ายรายการสถานีวิทยุ พล.ปตอ. กล่าวว่า มีความยินดีที่ได้มีส่วนช่วยเหลือเกษตรกรภาคใต้ พล.ต.วราวุฒิ ผบ.กองพล ปตอ.ได้สั่งให้ช่วยเหลือกระจายมังคุด และสั่งซื้อด้วย การช่วยเหลือลักษณะนี้ กองทัพบกได้ช่วยเหลือมาตลอด ก่อนหน้านี้ก็มีลำไย ลองกอง จนครั้งนี้มาถึงมังคุด,ส่วน นางฐนิวรรณ กุลมงคล นายกสมาคมภัตตาคารไทย กล่าวว่า ได้ทราบข่าวจากอธิบดีกรมการค้าภายใน เรื่องมังคุดในภาคใต้ล้นตลาด และเกษตรกรได้รับความเดือดร้อน จึงได้เข้ามาช่วยรับจำหน่าย โดยกระจายมังคุดออกไปตามภัตตาคารและโรงแรม,ต้องขอบคุณ สถานีวิทยุ พล.ปตอ. FM 104.5 คลื่น Travel Radio ที่ประชาสัมพันธ์ทุกวัน รณรงค์ให้คนช่วยซื้อมังคุดจากเกษตรกรภาคใต้ และสั่งซื้อผ่านทางสถานีวิทยุด้วย ขายกล่อง 5 กิโลกรัม ราคากล่องละ 195 บาท คนสนใจสั่งซื้อ 10 ตัน 10,000 กิโลกรัมภายในสัปดาห์แรกและสั่งอีก 10 ตัน เกลี้ยง เช่นกันตามเป้าที่ตั้งไว้ 20 ตัน ขอขอบคุณทุกคนที่ช่วยเกษตรกรภาคไต้ครั้งนี้ นางฐนิวรรณ กล่าว,ดีใจที่มีหน่วยงานและคนไทยช่วยกันซื้อมังคุด ช่วยกู้วิกฤติให้กับเกษตรกรภาคใต้และเชื่อว่าคงจะช่วยสนับสนุนผลผลิตอื่นๆ ที่จะตามมาอีก.,ทีมข่าวภูมิภาค
จากการที่เกิดวิกฤติผลผลิตมังคุดทางภาคใต้ล้นตลาด สร้างความเดือดร้อนให้แก่เกษตรกรผู้ปลูกมังคุด ต้องออกมาเรียกร้องให้หน่วยงานของรัฐดำเนินการช่วยเหลือกระจายตลาดให้อย่างเร่งรัด
เกษตรกร,กระทรวงพาณิชย์,มังคุด,วิชัย โภชนกิจ,ฐนิวรรณ กุลมงคล,วราวุฒิ วุฒิศิริ,ทีมข่าวภูมิภาค